open-index/open-wikipedia-markdown huggingface dataset:
Δημήτρης Κουντούρης (ιατρός)

Ο **Δημήτρης Κουντούρης** (1950) είναι Έλληνας ιατρός (Νευρολόγος - Ψυχίατρος), συγγραφέας και πανεπιστημιακός.
## Βιογραφία

Γεννήθηκε το 1950, στην Έδεσσα. Το 1975, αποφοίτησε από την Ιατρική Σχολή του Αριστοτελείου Πανεπιστημίου Θεσσαλονίκης και μετέβη στο Ρουρ της Δυτικής Γερμανίας, για να ειδικευθεί στη νευρολογία και την ψυχιατρική. Αφού πήρε και τις δύο ειδικότητες, εργάστηκε για πέντε χρόνια στη νευρολογική κλινική του Ρουρ, ως υπεύθυνος της κλινικής. Από το 1980 έως το 1985, διηύθυνε το νευροφυσιολογικό τμήμα της νευρολογικής πανεπιστημιακής κλινικής του Ρουρ, ασχολούμενος, κυρίως, με παθήσεις, όπως η σκλήρυνση κατά πλάκας και η επιληψία. Από το 1985 έως το 1990, εργάστηκε ως επισκέπτης καθηγητής στις νευρολογικές κλινικές των πανεπιστημίων του Ουλμ, της Φερράρας, της Βερόνας και της Βοστώνης. Το 1986, εκλέχθηκε καθηγητής στο Πανεπιστήμιο των Πατρών. Σε αυτό το διάστημα συνέγραψε και δημοσιίευσε περισσότερες από 400 μελέτες, εργασιακές έρευνες και κεφάλαια βιβλίων, ενώ διετέλεσε μέλος 20 νευροφυσιολογικών, νευρολογικών και ψυχιατρικών εταιρειών και επιτροπών. Από το 1990, ξεκίνησε την τακτική ενασχόλησή του με τη σπογγώδη εγκεφαλοπάθεια, τη σκλήρυνση κατά πλάκας, τις διαταραχές του ύπνου, ενώ έκανε έρευνες για τις ψυχώσεις και τα κληρονομικά νευροψυχιατρικά νοσήματα. Επίσης, συμμετείχε σε ειδικό ερευνητικό πρόγραμμα, το οποίο έλαβε χώρα στην Κύπρο, και σχετιζόταν με τη γονιδιακή κληρονομική προδιάθεση επιληπτικών παθήσεων. Έχει περιθάλψει περισσότερους από 8.000 ασθενείς της σκλήρυνσης κατά πλάκας, μελετώντας, παράλληλα, την πρόοδό τους, κάτι που οδήγησε στην ανακάλυψη μιας νέας και πρωτοποριακής μεθόδου αποκατάστασης ή και θεραπείας ατόμων με κινητικά προβλήματα.

## Βιβλιογραφία
* "*Το σεξ και ο άνθρωπος*" (2005)
* "*Τα φρούτα του θανάτου*" (2005)
* "*Οι συνεντεύξεις του 2004*" (2005)
* "*Το επιθετικό παιδί*" (2006)
* "*Το sex μετά τα 50*" (2006)
* "*Τα τρία βήματα του διαβόλου (Ο επιστήμονας)*" (2006)
* "*Τα δύο πρόσωπα της Φαίδρας*" (2006)
* "*Εγκέφαλος, ρυθμιστής για ασθένειες και θεραπείες*" (2006)
* "*Τα τρία βήματα του διαβόλου (Ένας επικίνδυνος έφηβος)*" (2007)
* "*Προσωπικές δημοσιεύσεις 2005*" (2007)
* "*Τα πάντα γύρω από το sex...*" (2008)
* "*Παραψυχολογία και "Ψ"*" (2008)
* "*Νευρο...λογίες*" (2008)

## Εξωτερικοί σύνδεσμοι
* Επίσημη ιστοσελίδα
* Bioneurologics.gr
* Κείμενα του Κουντούρη
* Κείμενο του Κουντούρη για τη σκλήρυνση κατά πλάκας
* Ανάλυση του Κουντούρη σχετικά με το ηλεκτροεγκεφαλογράφημα

## Παραπομπές


Κατηγορία:Έλληνες νευρολόγοι
Κατηγορία:Έλληνες ψυχίατροι
Κατηγορία:Έλληνες συγγραφείς του 20ού αιώνα
Κατηγορία:Έλληνες πανεπιστημιακοί του 20ού αιώνα
Κατηγορία:Έλληνες ιατροί του 20ού αιώνα
Κατηγορία:Έλληνες ιατροί του 21ου αιώνα
Μπολκάκι

Το **μπολκάκι** είναι η κοντή ζακέτα της Στερεάς Ελλάδας και της Ηπείρου, όπως οι Καλαρρύτες Ιωαννίνων, ενώ υπάρχουν αναφορές χρήσης του ενδύματος ακόμα και στην Ανατολική Τουρκία.

Ήταν ένα κοντό, στενό ζακετάκι φτιαγμένο από διάφορα υφάσματα που κούμπωνε στη μέση μέχρι πάνω, το οποίο έχει επιρροές από ευρωπαϊκά ενδύματα

Ο Καζαντζάκης κάνει αναφορά σε μια γυναίκα που φοράει μπολκάκι στο έργο του *"[[Ο Χριστός ξανασταυρώνεται (μυθιστόρημα)|Ο Χριστός Ξανασταυρώνεται]]"*: *".. με ξεκούμπωτο το μπολκάκι της, έχυνε με τους κουβάδες νερά"*

## Παραπομπές


Κατηγορία:Ένδυση
Ντάντλεϊ

Το **Ντάντλεϊ** (αγγλικά: *Dudley*) είναι πόλη και μητροπολιτικός δήμος της μητροπολιτικής κομητείας των Δυτικών Μίντλαντς της Αγγλίας στο Ηνωμένο Βασίλειο. Η πόλη βρίσκεται 175 χιλιόμετρα βορειοδυτικά του Λονδίνου και μόλις 13 χιλιόμετρα δυτικά του Μπέρμιγχαμ του οποίου και αποτελεί προάστιο στην ευρύτερη μητροπολιτική περιοχή που ονομάζεται Δυτικά Μίντλαντς. Ο πληθυσμός του δήμου, σύμφωνα με την απογραφή του *2011*, είναι 312.840 κάτοικοι και η έκταση του, 97,96 τ.χλμ..

## Παραπομπές


Κατηγορία:Πόλεις της Αγγλίας
Πόρτσμουθ

Το **Πόρτσμουθ** (αγγλικά: *Portsmouth*) είναι πόλη και λιμάνι στην κομητεία Χάμπσαϊρ της νότιας Αγγλίας στο Ηνωμένο Βασίλειο. Βρίσκεται 103 χιλιόμετρα νοτιοδυτικά του Λονδίνου και 31 χιλιόμετρα νοτιοδυτικά του Σαουθάμπτον. Σύμφωνα με την τελευταία απογραφή έχει 205.771 κατοίκους και είναι η πιο πυκνοκατοικημένη πόλη της Αγγλίας, με πάνω από 5.000 κατοίκους ανά τ.χλμ. Μαζί με το Σαουθάμπτον και άλλες κοντινές πόλεις δημιουργούν ενιαία μητροπολιτική περιοχή με πάνω από 1.500.000 κατοίκους.

## Παραπομπές


Κατηγορία:Πόλεις της Αγγλίας
Motorola 68040

Ο **68040** ήταν ο τρίτος μικροεπεξεργαστής εξ ολοκλήρου 32-bit που σχεδίασε, παρήγαγε και παρουσίασε η εταιρεία Motorola το 1990. Ο 68040 ήταν μία σημαντική αναβάθμιση του 68030 με ενσωματωμένη μονάδα κινητής υποδιαστολής και κρυφή μνήμη στα 4 + 4 kB .  Ο 68040 όπως και ο 68030 διέθετε μονάδα διαχείρισης μνήμης (MMU). Ήταν ο επεξεργαστής του υπολογιστή  Apple Macintosh Quadra και της Amiga 4000 και 4000T. Τον διαδέχτηκε ο 68060 (ο 68050 δεν κυκλοφόρησε ποτέ), ενώ η εμπορική του επιτυχία ήταν περιορισμένη λόγω της επικράτησης των αντίστοιχων μικροεπεξεργαστών της Intel όπως ο 80486. Επίσης κυκλοφόρησαν και περιορισμένες εκδόσεις όπως ο *68LC040*, ο *68EC040*, ο *68040V* και ο *68EC040V*.

## Εκδόσεις
*Motorola *XC68040RC25*, *MC68040RC25V*, *XC68040HRC33E* στα 25 και 33&nbsp;MHz, όλοι σε κεραμική βάση PGA-179

Στις περιορισμένες εκδόσεις, όλοι οι επεξεργαστές δεν διέθεταν ενσωματωμένη μονάδα κινητής υποδιαστολής (*FPU*):
**68LC040* στα 25, 33 και 40 MHz.
**68EC040* στα 20, 25, 33 και 40&nbsp;MHz, χωρίς μονάδα διαχείρισης μνήμης σε κεραμική βάση *PGA-179* ακίδων.
**68040V* στα 3.3 V.
**68EC040V* στα 3.3 V, χωρίς μονάδα διαχείρισης μνήμης.

## Τεχνικά χαρακτηριστικά

* Η συχνότητα λειτουργίας του (χρονισμός ρολογιού) ξεκινούσε από τα 20 ΜHz και έφτανε στα 40&nbsp;MHz.
* Εμπεριείχε 813.000 τρανζίστορ στις περιορισμένες εκδόσεις και 1.170.000 στις κανονικές, δηλαδή τουλάχιστον 500 φορές λιγότερα από όσα περιέχει ένας σημερινός μικροεπεξεργαστής.
* Είχε δυνατότητα διευθυνσιοδότησης στα 32 bit (δίαυλος διευθύνσεων), δηλαδή διαχειριζόταν 232 byte μνήμης, ήτοι 4.294.967.296 byte ή 4 Gb.
* Με τα εξωτερικά κυκλώματα επικοινωνούσε με δίαυλο δεδομένων (data bus) των 32 bit.
* Έχει εξωτερική τροφοδοσία 5V και 3.3V σε κάποιες εκδόσεις
* Έχει κεραμική βάση τύπου PGA 179 ακίδων ή πλαστική βάση QFP 184 ακίδων.
* Οι τεχνολογίες ολοκλήρωσης ήταν 0,65 και  0,5 micron.
* Έχει 7 καταχωρητές 32-bit για λειτουργίες διευθυνσιοδότησης και 8 καταχωρητές 32-bit για δεδομένα.

## Χρήση σε υπολογιστές
Χρησιμοποιήθηκε σε λίγους υπολογιστές (εντός παρενθέσεως η χρονιά παρουσίασης):
*Macintosh Quadra (1991)
*Macintosh Performa (1992)
*Macintosh Centris (1993)
*Commodore Amiga *4000* και *4000T* (1992)
*HP 9000/400 series
*Ορισμένα μοντέλα της Next Computer

## Παραπομπές


## Εξωτερικοί σύνδεσμοι
* Ιστοσελίδα με χαρακτηριστικά όλων των επεξεργαστών 
* Ιστοσελίδα με αναλυτικές πληροφορίες μικροεπεξεργαστών 

Κατηγορία:Μικροεπεξεργαστές Motorola
Θεμιστοκλής (φρεγάτα)

thumb|right|300px|Η Φρεγάτα Θεμιστοκλής
Η Φ/Γ **Θεμιστοκλής** (F 465), τύπου S, ανήκει στο ελληνικό Πολεμικό Ναυτικό και κατασκευάστηκε στα ναυπηγεία "Netherlands Koninklijke" της Ολλανδίας. Καθελκύστηκε τον Αύγουστο του 1979 και ενεργοποιήθηκε το 1981 εντασσόμενο στο Πολεμικό Ναυτικό της Ολλανδίας. Το 2003 αποκτήθηκε από το Πολεμικό Ναυτικό της Ελλάδος και από τότε υπάγεται στην Διοίκηση Φρεγατών του Αρχηγείου Στόλου του Γενικού Επιτελείου Ναυτικού.

Έχει συμμετάσχει σε διάφορες αποστολές μεταξύ των οποίων και στην συμμαχική αποστολή για την προστασία της διεθνούς Ναυσιπλοΐας στη Σομαλία.

## Διατελέσαντες κυβερνήτες

## Παραπομπές



Θεμιστοκλης
Ηλίας Κορμάς

Ο **Ηλίας Κορμάς** ήταν αγωνιστής της Επανάστασης του 1821. Έπεσε μαζί με τον Παπαφλέσσα στο Μανιάκι, πολεμώντας εναντίον του Αιγύπτιου Ιμπραήμ Πασά.

Με την ευκαιρία του εορτασμού των 200 χρόνων της Ελληνικής επανάστασης, στο χωριό Κεφαλληνού τιμήθηκε η μνήμη του Ηλία Κορμά και όσων έπεσαν στο Μανιάκι.  

## Εξωτερικοί σύνδεσμοι
# Φωτάκου, Βίος του Παπαφλέσσα, έκδοση Σ. Καλκάνδη:  http://anemi.lib.uoc.gr/metadata/a/9/1/metadata-146ebef8d4f211a59d8ce57e1638dbf8_1251285873.tkl

## Δείτε επίσης
*Κωνσταντίνος Κορμάς
*Γεώργιος Κορμάς

Κατηγορία:Αγωνιστές του 1821
Κατηγορία:Οπλαρχηγοί του 1821
Κατηγορία:Έλληνες πληρεξούσιοι
Ηλιας
Επιστήμες συμπεριφοράς

Ως **Επιστήμες συμπεριφοράς**, ή **Συμπεριφορικές επιστήμες**, που απαντώνται στην ελληνική και ως **Μπηχεηβοριστικές επιστήμες** (εκ του αγγλικού όρου *behaviourist*), χαρακτηρίζονται οι Επιστήμες εκείνες που στο αντικείμενο έρευνας και μελέτης τους περιλαμβάνονται οι πάσης φύσεως δραστηριότητες και αλληλεπιδράσεις (αλλαγή, κίνηση, ή αντίδραση) οποιασδήποτε οντότητας, ή συστήματος, σε σχέση προς το περιβάλλον, ή την κατάστασή τους.

Οι Επιστήμες αυτές είναι ιδιαίτερα εξειδικευμένες όταν το αντικείμενο - οντότητα αφορά τα ζώα και ακόμα ειδικότερα τον άνθρωπο. Η εξειδίκευσή τους αυτή άρχισε να εμφανίζεται περίπου το 1955, τρεις δεκαετίες μετά την εμφάνιση του κινήματος του Συμπεριφορισμού από Αμερικανούς ψυχολόγους το 1925.
Οι Επιστήμες συμπεριφοράς διαφέρουν των Κοινωνικών επιστημών τόσο ως προς την έρευνα, όσο και προς την ανάλυση στοιχείων, που ξεφεύγουν της ευρύτερης κοινωνικότητας, όπως για παράδειγμα η πολιτική συμπεριφορά, η οικονομική συμπεριφορά, ατόμων ή ομάδων κ.ά. που αφορούν αντίστοιχα άλλα επιστημονικά πεδία όπως π.χ. αντίστοιχα  των Πολιτικών επιστημών, της Οικονομίας, κ.ά. Σύμφωνα με τους R. E. Park και E. W. Burgess "*Κάθε επιστήμη, είναι γεγονός ότι παντού και πάντα προσπαθεί να περιγράψει και να εξηγήσει τις κινήσεις αλλαγές και αντιδράσεις, δηλαδή τη συμπεριφορά κάποιου τμήματος του κόσμου γύρω μας*". Όμως όλες οι επιστήμες δεν είναι κοινωνικές. Για παράδειγμα η κοινωνική οργάνωση μιας κοινωνίας δεν ταυτίζεται με την οικονομική οργάνωση της που είναι τελείως διάφορο, όπως και η πολιτική, ή η θρησκευτική της οργάνωση, που καμιά φορά όμως μπορεί και να εμπλέκονται, όπως σε θεοκρατικές κοινωνίες, ή καθεστώτα.

Τέλος οι επιστήμες συμπεριφοράς ανάγονται περισσότερο στο χώρο της ψυχολογίας με ευρύτερα πεδία σ΄ εκείνα της οικονομίας όπως η επιχειρησιακή έρευνα και συμπεριφορά, η καταναλωτική συμπεριφορά, η ψυχολογία της προπαγάνδας και εξ αυτής των μέσων ενημέρωσης κ.λπ. Για παράδειγμα περιπτώσεις υπερκατανάλωσης, ή αντίθετα λιτότητας, είναι αντικείμενα της οικονομικής συμπεριφοράς και όχι της κοινωνιολογίας.

## Παραπομπές


## Πηγές
* Joan Robinson - John Eatwell "Εισαγωγή στη σύγχρονη Οικονομική" Μεταφρ. Κ. Σοφούλη, Νικηφ. Σταματάκη - Εκδ. Παπαζήση Αθήναι 1975. σελ.155-157.
* UNESCO "Λεξικό Κοινωνικών Όρων" (Ελληνική Έκδοση) 3 τόμοι, Εκδ. Ελληνική Παιδεία Αθήναι 1972, τομ.3ος, σελ.908.

## Βιβλιογραφία
* George Devereux : Από το άγχος με τη μέθοδο των συμπεριφορικών επιστημών , στη Χάγη, Παρίσι. Mouton & Co, 1967
* Fred Kerlinger Ν. (1979), Έρευνα Συμπεριφοράς: Μια εννοιολογική προσέγγιση , Νέα Υόρκη: Holt, Rinehart & Winston, ISBN  0-03-013331-9
* ΕΔ Klemke, R. Hollinger & AD Kline, (επιμ.) (1980). Εισαγωγικές αναγνώσεις στην Φιλοσοφία της Επιστήμης . Προμηθέας Books, Νέα Υόρκη.
* Neil J. Smelser & Paul B. Baltes , eds. (2001). Διεθνής εγκυκλοπαίδεια των κοινωνικών & Επιστημών Συμπεριφοράς , 26 κατά Οξφόρδη:. Elsevier ISBN 978-0-08-043076-8


Κατηγορία:Γνωσιακή επιστήμη
Καρλ φον Σαβινύ

Ο **Καρλ Φρίντριχ Μαρία Στέφαν Άντολφ φον Σαβινύ** (γερμ. *Karl Friedrich Maria Stephan Adolf von Savigny*, 1855-1928) υπήρξε Γερμανός πολιτικός.

## Βιογραφία
Γεννήθηκε στις 25 Μαΐου 1855 στην Καρλσρούη. Γονείς του ήταν ο Καρλ Φρίντριχ φον Σαβινύ, επίσης πολιτικός, και η Φρέντα Σοφί Καρολίνε Μαρί, το γένος Άρνιμ-Μπόιτσενμπουργκ. Σχολείο πήγε στο Βερολίνο, όπου πήρε απολυτήριο του γυμνασίου. Στη συνέχεια φοίτησε νομική στο Βερολίνο και Βόννη, και εθνική οικονομία στην Λέουβεν. Αναγορεύτηκε διδάκτωρ το 1876 και μπήκε στην υπηρεσία της Πρωσίας. Στρατό πήγε το 1881 εθελοντής και απολύθηκε με βαθμό υπολοχαγού. Εργάστηκε ως διαχειριστής καλλιεργειών στο Χάναου. Ξανά μπήκε στην υπηρεσία της Πρωσίας και το 1895 έγινε περιφερειάρχης (Landrat), αλλά παραιτήθηκε το 1912 για λόγους υγείας. Ήταν μέλος του κόμματος του κέντρου και διετέλεσε βουλευτής της Γερμανικής αυτοκρατορίας (Ράιχσταγκ) από το 1900 ως το 1918. Διετέλεσε επίσης βουλευτής σε διάφορα άλλα τοπικά κοινοβούλια.

Παντρεύτηκε το 1912 την χήρα του αδελφού του, Μαρία Ελίζαμπετ Σαρλόττε το γένος φον Άμελούνξεν.

Απεβίωσε στις 6 Νοεμβρίου 1928 στην έπαυλη Τράγκες στο Γκέλνχάουζεν.

## Παραπομπές


## Πηγές
*A. Plate: *Handbuch für das preußische Abgeordnetenhaus. Ausgabe für die 20. Legislaturperiode*. Berlin 1904, S.&nbsp;353.
*W. Löhr in: *Biographisches Lexikon des KV*. Band 7, Essen 2010, S.&nbsp;124, ISBN 978-3-939413-12-7.
*Jochen Lengemann, Historische Kommission für Hessen (Hrsg.): MdL Hessen. 1806-1996 biografischer Index. Marburg 1996, ISBN 3-7708-1071-6.

## Εξωτερικοί σύνδεσμοι
*Βιογραφία του Σαβινύ στο lwl.org

Κατηγορία:Γερμανοί πολιτικοί
Πόθος

Ο **Πόθος** είναι φημισμένο γλυπτό του αρχαίου Έλληνα γλύπτη Σκόπα. Το πρωτότυπο που έχει χαθεί χρονολογείται στο 330 π.Χ., ενώ πολλά αντίγραφα της Ρωμαϊκής εποχής σε μάρμαρο φυλάσσονται στα μουσεία. Σημαντικότατο αντίγραφο είναι το έκθεμα στα Μουσεία Καπιτωλίου στη Ρώμη. Συνολικά σώζονται περίπου είκοσι αντίγραφα, στο Μουσείο του Λούβρου και αλλού.

## Περιγραφή
Το άγαλμα παρουσιάζει έναν νεαρό γυμνό έφηβο, με λεπτά χαρακτηριστικά και εύκαμπτο σώμα. Ακουμπάει κάπου με το αριστερό του χέρι. Η κεφαλή είναι μικρή με όμορφη κώμη, αφηρημένη έκφραση με το βλέμμα στραμμένο προς τον ουρανό. Συνοδεύεται από μια περιστερά.

## Ερμηνεία
Το άγαλμα αντιπροσωπεύει το ιδανικό του ερωτικού ρεμβασμού, του πόθου και το ίνδαλμα της αγάπης. Συμβολίζει την επιθυμία και την αναπόληση. Την ερμηνεία αυτή έδωσε για πρώτη φορά ο Φούρτβένγκλερ.

## Ιστορική τοποθέτηση
Το έργο φέρει τα χαρακτηριστικά γνωρίσματα της τέχνης του 4ου αιώνα π.Χ. Το πρότυπο χρονολογείται πιθανώς στο τελευταίο στάδιο της παραγωγής του Σκόπα. Αναφέρεται από τον Παυσανία και τον Πλίνιο, και ήταν μέλος μιας ομάδας αγαλμάτων μαζί με τον Έρωτα και τον Υμέναιου που ήταν αφιερωμένα στα Μέγαρα στην Αφροδίτη, τον Φαέθοντα και στη Σαμοθράκη.

## Εξωτερικοί σύνδεσμοι
* 

 

Κατηγορία:Αρχαία ελληνικά αγάλματα
Γιουκατάν

Το **Γιουκατάν** (), επισήμως γνωστό ως **Ελεύθερη και Κυρίαρχη Πολιτεία του Γιουκατάν** (), είναι μία από τις 31 πολιτείες του Μεξικού. Η πολιτεία χωρίζεται σε 106 δήμους. Πρωτεύουσα και μεγαλύτερη πόλη είναι η Μέριδα. Σύμφωνα με την απογραφή του 2010 έχει 1.955.577 κατοίκους, ήταν δηλαδή η 21η πολυπληθέστερη.

Το Γιουκάταν έχει έκταση 39.612 χλμ². Καταλαμβάνει το βόρειο τμήμα της χερσονήσου του Γιουκατάν στο νοτιοδυτικό Μεξικό. Συνορεύει με τις πολιτείες Καμπέτσε στα νοτιοδυτικά και Κιντάνα Ρόο στα νοτιοανατολικά και ανατολικά. Στα βόρεια βρέχεται από το κόλπο του Μεξικού. Το Γιουκατάν είναι γνωστό ως η περιοχή που ο πολιτισμός των Μάγια έφτασε στην ακμή του. Σε αυτή την πολιτεία βρίσκονται οι αρχαιολογικοί χώροι Τσιτσέν Ιτζά, Ιζαμάλ, Μοτούλ, Μαγιαπάν και Εκ Μπαλάμ.

Μετά την κατάκτηση από τους Ισπανούς, η χερσόνησος του Γιουκάταν ανήκε στην Γενική Καπετανία του Γιουκατάν. Μετά την απελευθέρωση από τους Ισπανούς και την διάσπαση της Μεξικανικής Αυτοκρατορίας το 1823, το Γιουκατάν ανήκε στην πρώτη δημοκρατία του Μεξικού, η οποία προσαρτήθηκε οικειοθελώς στις Ηνωμένες Πολιτείες του Μεξικού. Το 1841, λόγω πολιτισμικών διαφορών αποσχίστηκε και σχημάτισε τη Δημοκρατία του Γιουκατάν, η οποία έγινε ξανά μέλος του Μεξικού το 1848. Το Γιουκατάν τελικά χωρίστηκε στα τρία, πρώτα το Καμπέτσε (1858, επίσημα 1863) και μετά η Κιντάνα Ρόο (1902).

Το Γιουκατάν θεωρείται η ασφαλέστερη πολιτεία του Μεξικού.

## Παραπομπές


## Εξωτερικοί σύνδεσμοι
* 
*  

Κατηγορία:Πολιτείες του Μεξικού
Κιντάνα Ρόο

Η **Κιντάνα Ρόο** (ισπανικά: *Quintana Roo*, επίσημα *Estado Libre y Soberano de Quintana Roo*) είναι μία από τις 31 πολιτείες του Μεξικού. Χωρίζεται σε 10 δήμους και πρωτεύουσα της είναι η πόλη Τσετουμάλ. Μεγαλύτερη πόλη της πολιτείας είναι το τουριστικό θέρετρο Κανκούν. Σύμφωνα με την απογραφή του 2010 έχει 1.325.578 κατοίκους (26η πολυπληθέστερη).

Η Κιντάνα Ρόο έχει έκταση 42.361 χλμ², αλλά διεκδικεί επίσης 10.200 χλμ² που τις γειτονικές πολιτείες Γιουκατάν και Καμπέτσε. Βρίσκεται στο νοτιοανατολικό Μεξικό, στο ανατολικό τμήμα της χερσόνησου Γιουκατάν. Η Κιντάν Ρόο στα βορειοδυτικά με το Γιουκατάν, στα δυτικά με το Καμπέτσε. Στα νότια συνορεύει με το Μπελίζ και στα βόρεια με το κόλπο του Μεξικού. Έχει επίσης μικρό μήκος συνόρων με τη Γουατεμάλα, αλλά αυτή η περιοχή διεκδικείται και από το Καμπέτσε. Η πολιτεία το 1902 με την διαίρεση του Γιουκατάν.

Το Κανκούν, ένα παγκοσμίως γνωστό τουριστικό θέρετρο, βρίσκεται στη Κιντάνα Ρόο, μαζί με ένα μεγάλο αριθμό λιγότερο γνωστών θερέτρων. Ο τουρισμός είναι η κύρια πηγή εισοδήματος στη πολιτεία.

## Παραπομπές


## Εξωτερικοί σύνδεσμοι
* 

Κατηγορία:Πολιτείες του Μεξικού
Καμπέτσε

Το **Καμπέτσε** (ισπανικά: *Campeche*, επίσημα *Estado Libre y Soberano de Campeche*) είναι μία από τις 31 πολιτείες του Μεξικού. Διαιρείται σε 11 δήμους. Πρωτεύουσα και μεγαλύτερη πόλη είναι το Σαν Φρανσίσκο ντε Καμπέτσε, το οποίο το 1997 ανακηρύχθηκε Μνημείο Παγκόσμιας Κληρονομιάς της UNESCO. Η πολιτεία σύμφωνα με την απογραφή του 2010 έχει 822.441 κατοίκους (30η πολυπληθέστερη).

Το Καμπέτσε έχει έκταση 57.924 χλμ² (17η μεγαλύτερη). Βρίσκεται στο νοτιοανατολικό Μεξικό, στο δυτικό άκρο της χερσονήσου Γιουκατάν. Η πολιτεία συνορεύει στα βορειοανατολικά με το Γιουκατάν, στα ανατολικά με την Κιντάνα Ρόο και το Ταμπάσκο στα δυτικά. Συνορεύει στα νότια με τη Γουατεμάλα, ενώ συμπεριλαμβανομένης μιας έκτασης που διεκδικείται από τη Κιντάνα Ρόο συνορεύει και με το Μπελίζ. Στα δυτικά βρέχεται από το Κόλπο του Μεξικού.

Οι Ισπανοί ξεκινώντας την κατάκτηση του Γιουκατάν το 1540 ίδρυσαν το Σαν Φρανσίσκο ντε Καμπέτσε, το οποίο εξελίχθηκε σε σημαντικό. Το Καμπέτσε έχασε την εξέχουσα θέση του μετά την απελευθέρωση του Μεξικού και παρέμεινε μέρος της πολιτείας του Γιουκάταν μέχρι το 1863, όταν οι δύο πολιτείες διαιρέθηκαν εξαιτίας προστριβών ανάμεσα στο Σαν Φρανσίσκο ντε Καμπέτσε και τη Μέριδα. Κοντά στις ακτές του Καμπέτσε ανακαλύφθηκε τη δεκαετία του 1970 πετρέλαιο, με αποτέλεσμα να γίνει ξανά σημαντικό οικονομικό κέντρο. Στη πολιτεία βρίσκονται επίσης σημαντικοί αρχαιολογικοί χώροι των Μάγια.

## Παραπομπές


## Εξωτερικοί σύνδεσμοι
* 

Κατηγορία:Πολιτείες του Μεξικού
Ταμπάσκο (πολιτεία)

Το **Ταμπάσκο** (ισπανικά: *Tabasco*, επίσημα *Estado Libre y Soberano de Tabasco*) είναι μία από τις 31 πολιτείες του Μεξικού. Η πολιτεία χωρίζεται σε 17 δήμους. Πρωτεύουσα και μεγαλύτερη πόλη είναι η Βιγιαερμόσα. Η πολιτεία σύμφωνα με την απογραφή του 2010 έχει 2.238.603 κατοίκους (20η πολυπληθέστερη).

Το Ταμπάσκο έχει έκταση 24.738 χλμ² (24η μεγαλύτερη). Βρίσκεται στο νοτιοανατολικό Μεξικό. Συνορεύει στα βόρεια με το Καμπέτσε, στα νότια με την Τσιάπας και στα δυτικά με τη Βερακρούς. Στα ανατολικά συνορεύει με τη Γουατεμάλα και στα βορειοδυτικά βρέχεται από τον κόλπο του Μεξικού. Δέχεται μεγάλα ύψη βροχής και γι αυτό το λόγο μεγάλο τμήμα της πολιτείας είναι καλυμμένο με τροπικά δάση. Λόγω του χαμηλού υψομέτρου της και των άφθονων βροχοπτώσεων, το Ταμπάσκο κινδυνεύει από μεγάλης κλίμακας πλημμύρες. Η τελευταία έλαβε χώρα το 2007, όταν το 80% της πολιτείας καλύφθηκε από νερό.

Στην πολιτεία βρίσκεται η Λα Βέντα, ο κύριος αρχαιολογικός τόπος των Ολμέκων, οι οποίοι θεωρούνται οι πρώτοι από τους λαούς της Μεσοαμερικής. Κύρια βιομηχανία του Ταμπάσκο είναι η εξόρυξη πετρελαίου και φυσικού αερίου. Η πολιτεία έχει έντονο πρόβλημα φτώχειας. Το Ταμπάσκο θεωρείται η πατρίδα του κακάο.

## Παραπομπές


## Εξωτερικοί σύνδεσμοι
* 

Κατηγορία:Πολιτείες του Μεξικού
Ντουράνγκο

Το **Ντουράνγκο** (ισπανικά: *Durango*, επίσημα *Estado Libre y Soberano de Durango*) είναι μία από τις 31 πολιτείες του Μεξικού. Χωρίζεται σε 39 δήμους. Πρωτεύουσα και μεγαλύτερη πόλη είναι η Βικτόρια ντε Ντουράνγκο, ή απλά Ντουράνγκο. Άλλη μεγάλη πόλη είναι η Γκόμες Παλάσιο. Σύμφωνα με την απογραφή του 2010 το Ντουράνγκο έχει 1.632.934 κατοίκους (24η πολυπληθέστερη). Εξαιτίας της μεγάλης του έκτασης, το Ντουράνγκο είναι η δεύτερη πιο αραιοκατοικημένη πολιτεία του Μεξικού μετά την Μπάχα Καλιφόρνια ντελ Σουρ.

Το Ντουράνγκο έχει έκταση 123.451 χλμ² (4η μεγαλύτερη). Βρίσκεται βορειοδυτικό Μεξικό. Συνορεύει στα βόρεια με την Τσιουάουα, στα βορειοανατολικά με την Κοαουίλα, στα νοτιοανατολικά με το Σακατέκας, στα νοτιοδυτικά με τη Ναγιαρίτ και στα δυτικά με τη Σιναλόα. Η πολιτεία είναι κυρίως ορεινή, με την δυτική Σιέρρα Μάδρε να καταλαμβάνει το δυτικό και κεντρικό τμήμα της πολιτείας.

Η οικονομία της πολιτείας βασίζεται στην εξόρυξη μετάλλων, καθώς υπάρχουν ορυχεία πλούσια σε χρυσό και άργυρο.  Εξαιτίας του ποικίλου αναγλύφου της, η πολιτεία προσφέρεται για οικοτουρισμό.

## Παραπομπές


## Εξωτερικοί σύνδεσμοι
* 

Κατηγορία:Πολιτείες του Μεξικού
Γιάννα Λοϊζίδου

Η **Γιάννα Λοϊζίδου** ήταν Κύπρια παραγωγός ραδιοφώνου. Παρουσίαζε για περισσότερα από 20 χρόνια τη πρώτη σε ακροαματικότητα καθημερινή ραδιοφωνική εκπομπή «Λίγη Κουβέντα-Λίγη Μουσική» στο Ράδιο Πρώτο.
Η Γιάννα είχε ένα ανεπιτήδευτο στυλ επικοινωνίας, που έκανε τον ακροατή να αισθάνεται ότι βρισκόταν δίπλα του και κουβέντιαζαν μαζί, ενώ το μουσικό ηχόχρωμα και ύφος της εκπομπής της ήταν μοναδικό και άνοιξε καινούργιους δρόμους στο ραδιόφωνο.
Στην εκπομπή της φιλοξένησε μεγάλους καλλιτέχνες του ελληνικού πενταγράμμου όπως οι Γρηγόρης Μπιθικώτσης, Σταύρος Κουγιουμτζής, Γιώργος Νταλάρας, Βίκυ Μοσχολιού, Γιάννης Πάριος αλλά και πιο σύγχρονους όπως οι Πασχάλης Τερζής, Σάκης Ρουβάς, Μιχάλης Χατζηγιάννης, Άννα Βίσση, Νατάσα Θεοδωρίδου, Νίκος Βέρτης. Η ίδια λάτρευε τον Στέλιο Καζαντζίδη, από τον οποίο είχε καταφέρει να πάρει και πολύωρη ηχογραφημένη συνέντευξη.

Το 2002 βραβεύτηκε από την Αρχή Ραδιοτηλεόρασης Κύπρου για το αφιέρωμα της στο Στέλιο Καζαντζίδη. Το 2005 βραβεύτηκε ως Media Person της χρονιάς στα βραβεία «Madame Figaro Γυναίκες της χρονιάς», μετά από ψηφοφορία του κοινού.

Η Γίαννα Λοϊζίδου γεννήθηκε το 1952 στην Αμμόχωστο της Κύπρου. Ο πατέρας της ήταν Κύπριος και η μητέρα της Ελλαδίτισα. Το 1970 ξεκίνησε να σπουδάζει ως φιλόλογος στην Αθήνα, και παρόλο που ολοκλήρωσε τις σπουδές της ποτέ δε δίδαξε σε σχολείο αφού όταν εγκρίθηκε η πρόσληψή της στην δημόσια εκπαίδευση, μετά από αρκετά χρόνια αναμονής στην επετηρίδα, η ίδια αρνήθηκε να αλλάξει επαγγελματική κατεύθυνση και συνέχισε στο ραδιόφωνο.  

Το 1990 επέστρεψε στην Κύπρο και ξεκίνησε να εργάζεται στο Ράδιο Πρώτο, το οποίο μόλις είχε δημιουργηθεί. Η πρώτη της εκπομπή ονομαζόταν «Ραδιοφωνικό ξενύχτι». Από το 1991 παρουσίαζε, κάθε απόγευμα από τις 16:00 μέχρι τις 19:00, τη ραδιοφωνική εκπομπή «Λίγη κουβέντα, λίγη μουσική», η οποία αποτελούσε την πρώτη σε ακροαματικότητα ραδιοφωνική εκπομπή της Κύπρου γύρω στο 1994 και παρέμεινε στην πρώτη θέση για μία σχεδόν 20ετια. Έκανε επίσης κάθε Κυριακή την πρωινή εκπομπή «Κυριακή Γιορτή και Σχόλη». Η τηλεφωνική συμμετοχή των ακροατών ήταν πάντοτε μεγάλη. 

Απεβίωσε στις 24 Δεκεμβρίου 2012 μετά από οξύ καρδιακό επεισόδιο σε ηλικία 60 ετών.

## Πηγές
*Σίγησε η φωνή της μεγάλης κυρίας του κυπριακού ραδιοφώνου
*«Εφυγε» ξαφνικά από την ζωή η Γιάννα Λοϊζίδου 
*astra.com.cy
*Απεβίωσε η παραγωγός του Ράδιο ΠΡΩΤΟ Γιάννα Λοϊζίδου
*Έφυγε από τη ζωή η Γιάννα Λοϊζίδου 
*Παραμονή Χριστουγέννων, η φωνή της Γιάννας Λοϊζίδου σίγησε…
*Καλό Παράδεισο Γιάννα Λοϊζίδου
*Απεβίωσε η παραγωγός του Ράδιο ΠΡΩΤΟ Γιάννα Λοϊζίδου
*Θλίψη και συλλυπητήρια της ΕΣΚ για θάνατο Γιάννας Λοϊζίδου
*Ένας χρόνος χωρίς τη Γιάννα Λοϊζίδου

Κατηγορία:Κύπριοι ραδιοφωνικοί παραγωγοί
Κατηγορία:Ραδιοφωνικοί παραγωγοί
Ταμπάσκο

**Ταμπάσκο** ονομάζεται:

* Ταμπάσκο (πολιτεία) του Μεξικό
* Σάλτσα Ταμπάσκο, καυτερή σάλτσα
Τιρόλο (αποσαφήνιση)

Με την ονομασία **Τιρόλο** ή **Τυρόλο** μπορεί να αναφερόμαστε σε:

* Τιρόλο (ιστορική περιοχή), ιστορική περιοχή της Αυστρίας και της Ιταλίας.
* Τιρόλο (ομόσπονδο κρατίδιο), ένα από τα ομόσπονδα κρατίδια της Αυστρίας.
* Τιρόλο (δήμος), πόλη της Ιταλίας.
* Νότιο Τιρόλο ή *Αυτόνομη επαρχία του Μπολτσάνο*, επαρχία και αυτόνομη περιοχή της Ιταλίας.
Πορτ Κρο

Το **Πορτ Κρο** (γαλ. *Port-Cros*) είναι ένα νησί της Γαλλίας στη Μεσόγειο θάλασσα. Έχει έκταση 6,5 τ. χλμ. και 30 κατοίκους. 
Το Πορτ Κρο είναι το τρίτο μεγαλύτερο από τα τέσσερα Νησιά Ιέρ (ή Χρυσά Νησιά). 

right|thumb|300px|Η δυτική ακτή του Πορτ Κρο.

Κατηγορία:Νησιά της Γαλλίας
Κατηγορία:Νησιά της Μεσογείου
Γάβρος (αποσαφήνιση)

Με την ονομασία **γάβρος** ή **Γάβρος** μπορεί να αναφερόμαστε σε:

## Βιολογία
* Γάβρος, γένος φυλλοβόλων δένδρων.
* Γαύρος (γράφεται και (εσφ.) *γάβρος*), ψάρι του αλμυρού νερού.

## Γεωλογία
* Γάββρος, μαγματογενές πέτρωμα. 

## Τοπωνύμια
; Οικισμοί
* Γάβρος Αιτωλοακαρνανίας, οικισμός της περιφερειακής ενότητας Αιτωλοακαρνανίας.
* Γάβρος Ευρυτανίας,  οικισμός της περιφερειακής ενότητας Ευρυτανίας.
* Γάβρος Καστοριάς, οικισμός της περιφερειακής ενότητας Καστοριάς.
* Γάβρος Τρικάλων, οικισμός της περιφερειακής ενότητας Τρικάλων.

; Όρη
* Γάβρος (όρος), όρος της περιφερειακής ενότητας Καστοριάς.

## Δείτε επίσης
* Γάβρα Κιλκίς
* Γαβριά Άρτας
* Γραβιά, οικισμοί στην Ελλάδα
* Γαύρος (αποσαφήνιση)
* Γάρος (καρύκευμα)

Κατηγορία:Αποσαφηνίσεις ελληνικών τοπωνυμίων
ΦΚ Πάσος ντε Φερέιρα

Η **ΦΚ Πάσος ντε Φερέιρα** (πορτογαλικά: *FC Paços de Ferreira*) είναι μια πορτογαλική ποδοσφαιρική ομάδα από την περιοχή Πάσος ντε Φερέιρα. Ιδρύθηκε το 1950 και αγωνίζεται στην Primeira Liga. Έδρα της ομάδας είναι το γήπεδο *[[Εστάντιο ντα Μάτα Ρεάλ]]*, από το 1973. Τα χρώματα της ομάδας είναι το κίτρινο και το πράσινο. 

Η ομάδα έχει κερδίσει το πρωτάθλημα Σεγκούντα Λίγκα. Την περίοδο 2006–07 τερμάτισε στην έκτη θέση του πρωταθλήματος, την υψηλότερη που πέτυχε μέχρι σήμερα, παίρνοντας το εισιτήριο για συμμετοχή στα προκριματικά του κυπέλλου ΟΥΕΦΑ. Την περίοδο 2008-09 εξασφάλισε και πάλι τη συμμετοχή της στα προκριματικά του Γιουρόπα Λιγκ ως φιναλίστ του Κυπέλλου Πορτογαλίας.Τη σεζόν 2012-13 εξασφάλισε  για πρώτη φορά στην ιστορία της τη 3η θέση(με 54 βαθμούς) του πορτογαλικού πρωταθλήματος η οποία οδηγεί στα προκριματικά του Τσάμπιον Λιγκ.

Η ΦΚ Πάσος ντε Φερέιρα διατηρεί το παράξενο έθιμο να αγωνίζεται με την ισπανική Θέλτα Βίγκο στην αρχή κάθε ποδοσφαιρικής περιόδου.

## Διακρίσεις
*Σεγκούντα Λίγκα: 1990–91, 1999–00, 2004–05
*Γ' κατηγορία: 1973–74
*Κύπελλο Πορτογαλίας: Φιναλίστ 2008-09
*Κύπελλο Ισπανικής Λίγκας: Φιναλίστ 2010–11
*Σούπερ Καπ Πορτογαλίας: Φιναλίστ 2009

## Παραπομπές


## Πηγές
*Επίσημη Ιστοσελίδα
*Futebol Clube Paços de Ferreira Προφίλ στο footballzz.com
*PACOS DE FERREIRA Προφίλ στο portugoal.net

Κατηγορία:Ποδοσφαιρικές ομάδες Πορτογαλίας
Κατηγορία:Ιδρύσεις αθλητικών συλλόγων το 1950
Κατηγορία:Ιδρύσεις ποδοσφαιρικών ομάδων το 1950
Regensburger Domspatzen

thumb|right|350px|Η χορωδία στην Νότιο Αφρική (2008)
Οι **Regensburger Domspatzen** (γερμ. «*Τα σπουργιτάκια της Μητρόπολης του Ρέγκενσμπουργκ*») είναι μια από τις πιο φημισμένες και αρχαιότερες χορωδίες αγοριών και εφήβων του κόσμου. Ανήκουν στην μητρόπολη του Ρέγκενσμπουργκ και έχουν χιλιετή και ένδοξη ιστορία. Το 2002 αναγορεύτηκαν πολιτιστικοί πρέσβεις της Ευρώπης. Η χορωδία είναι επίσης πρεσβευτές της UNICEF.

## Ιστορική αναδρομή
Το έτος 975 ο επίσκοπος Βόλφγκανγκ φον Ρέγκενσμπουργκ ίδρυσε μια σχολή για την κατάρτηση των ανερχόμενων κληρικών. Οι νεαροί μαθητές διδάσκονταν λειτουργία και ψαλμωδία. Η σχολή κατά διαστήματα έπαψε να λειτουργεί στην διάρκεια του τριακονταετούς πολέμου, λόγω έλλειψης πόρων. Η πόλη καταλείφθηκε από τους Σουηδούς που καταδυνάστευσαν τους καθολικούς και προώθησαν τους διαμαρτυρόμενους. Η σχολή επανιδρύθηκε το 1653 από τον Φραντς Βίλχελμ φον Βάρτενμπεργκ. Από το 1819 και μετά το κράτος της Βαυαρίας ανέλαβε από κοινού με την επισκοπή την οικονομική κατάρτιση της χορωδίας. Στις αρχές του 20ού αιώνα η χορωδία αρχίζει τις διεθνείς περιοδείες και έλαβε το όνομα «*Domspatzen*».

## Πηγές
* Karl Birkenseer (Hrsg.): Die Regensburger Domspatzen: Zur Ehre Gottes und zur Freude für die Menschen. Der weltberühmte Chor in Geschichte und Gegenwart. MZ-Buchverlag, Regensburg 2009, ISBN 978-3-934863-70-5.
* Paul Winterer: Die Regensburger Domspatzen. Mittelbayerische Druck- und Verlagsgesellschaft, Regensburg 1989, ISBN 3-921114-72-1.
* Paul Winterer: Der Domkapellmeister. Buchverlag der Mittelbayerischen Zeitung, Regensburg 1994, ISBN 3-927529-34-6.
* Anton Zuber: Der Bruder des Papstes. Georg Ratzinger und die Regensburger Domspatzen. Herder, Freiburg im Breisgau; Basel; Wien 2007, ISBN 978-3-451-29604-8.
* Christel Erkes (Hg.): Die Regensburger Domspatzen. Begegnung mit Theobald Schrems, Verlag Moritz Schauenburg Lahr 1993
* Werner Chrobak (Hg.): Staat, Kultur, Politik. Beiträge zur Geschichte Bayerns und des Katholizismus. Festschrift zum 65. Geburtstag von Dieter Albrecht. Lassleben, Kallmünz 1992, ISBN 3-7847-3109-0
* Georg Paul Köllner (Hg.): Musicus - Magister. Festgabe für Theobald Schrems zur Vollendung des 70. Lebensjahres, Verlag Friedrich Pustet Regensburg 1963.

## Εξωτερικοί σύνδεσμοι

* επίσημη ιστοσελίδα
* Δισκογραφία  

Κατηγορία:Μουσική στη Γερμανία
Κρωβύλη και Κόριννα

Η **Κρωβύλη και Κόριννα** είναι ένας από τους δεκαπέντε εταιρικούς διαλόγους που δημιούργησε ο Λουκιανός που αναφέρονται όχι στις λίγες μεγαλόσχημες αλλά στις πολλές άσημες εταίρες που τις δέρνει η φτώχεια· κι αυτό άσχετα από τα γνωστά ή άγνωστα ονόματα με τα οποία τις παρουσιάζει. 
## Γενικά
Πρόκειται για κοινωνική σάτιρα που δεν είναι καθόλου ένα σκανδαλιστικό και πορνογραφικό κείμενο. Οι εταίρες του συμπληρώνουν την παρουσίαση των καημών και των εξευτελισμών της φτωχολογιάς των χρόνων εκείνων. Πρέπει να συμπεράνουμε με ασφάλεια ότι την εποχή αυτή η πορνεία είχε σημειώσει μεγάλη διάδοση. Για την καταπολέμησή της ο Δίων ο Χρυσόστομος 1ος αι. είχε αναλάβει ολόκληρη εκστρατεία εκφωνώντας πύρινους λόγους. Αλλά ο Λουκιανός δεν έχει τις ίδιες προθέσεις. Ούτε επιδιώκει να φρονηματίσει, ούτε προσπαθεί να διορθώσει έναν καταδικασμένο κόσμο. Οι εταίρες θα του προσφέρουν μόνο μιαν ακόμη ευκαιρία να χαριτολογήσει, να διαγράψει ανθρώπινους χαρακτήρες, να σοκάρει και να σαρκάσει. Τίποτε περισσότερο.
)

## Παραπομπές


## Βιβλιογραφία
* Άπαντα Λουκιανού «Νεκρικοί διάλογοι, Εταιρικοί διάλογοι», τόμ. 12, αριθμ. 268, Εκδόσεις Κάκτος.
## Εξωτερικοί σύνδεσμοι

* Εταιρικοί διάλογοι

Κατηγορία:Έργα του Λουκιανού
Ντοροτέε Μιλντς

Η **Ντοροτέε Μιλντς** (γερμ. *Dorothee Mields*, γενν. 1971) είναι Γερμανίδα σοπράνο τραγουδίστρια του μπαρόκ και της σύγχρονης μουσικής.

## Βιογραφία
Γεννήθηκε στις 15 Απριλίου 1971 στο Γκελζενκίρχεν. Σπούδασε στο Πανεπιστήμιο της Βρέμης, και συνέχισε τις σπουδές της στην Στουτγκάρδη. Ηχογράφησε πολλά κομμάτια κλασσικής και μοντέρνας μουσικής, ενώ τραγούδησε σε πολλά φεστιβάλ. Δίδαξε στην Σχολή Μουσικής της Βαϊμάρης.

## Ενδεικτική δισκογραφία
* Χένρι Πέρσελ *Love Songs* Dorothee Mields, Wolfgang Katschner, Lautten Compagney Berlin. Carus Verlag.
* Χένρι Πέρσελ *Love's Madness* Dorothee Mields, Wolfgang Katschner, Lautten Compagney Berlin. Carus Verlag.
* *Sacred Arias* German baroque cantatas. Dorothee Mields, Concerto Melante
* Γκέοργκ Φίλιπ Τέλεμαν. *Hoffnung des Widersehens* Dorothee Mields, soprano. Michi Gaigg, L'Orfeo Barockorchester. dhm. September 2012

## Εξωτερικοί σύνδεσμοι
* Παρουσίαση της Ντοροτέε Μιλντς  από την διοργάνωση συναυλιών Σμιντ
* Παρουσίαση της Ντοροτέε Μιλντς στο Les Boréades, Baroque ensemble on period instruments

Κατηγορία:Γερμανοί τραγουδιστές όπερας
Κατηγορία:Υψίφωνοι
Σίρι Τόρνχιλ

Η **Σίρι Καρολίνε Τόρνχιλ** (αγγλ. *Siri Karoline Thornhill*) είναι Νορβηγίδα σοπράνο για κονσέρτο και ορχήστρα, γνωστή για την ερμηνεία της σε έργα του Μπαχ.

## Βιογραφία
Σπούδασε και άρχισε να εμφανίζεται στην πατρίδα της, το Στάβανγκερ. Αποφοίτησε το 1995 με έπαινο. Συνέχισε τις σπουδές της και ηχογράφησε σημαντικά έργα κλασικής μουσικής.

## Εξωτερικοί σύνδεσμοι
*Siri Thornhill
*Siri Thornhill at the Bach-Verein Köln (in German)
*Entries for recordings by Siri Thornhill on WorldCat

Κατηγορία:Νορβηγοί τραγουδιστές
Κατηγορία:Τραγουδίστριες όπερας
Κατηγορία:Υψίφωνοι
Τάαλ

thumb|250px|Αεροφωτογραφία του Τάαλ
Το **Τάαλ** (*Taal*) είναι ενεργό νησί-ηφαίστειο στη μέση της ομώνυμης λίμνης της νήσου Λουσόν, στις Φιλιππίνες. Το Τάαλ βρίσκεται στο ανατολικό τμήμα του Λουσόν, περίπου 50 χιλιόμετρα νότια της πρωτεύουσας Μανίλα. Εξαιτίας της εγγύτητάς του σε κατοικημένες περιοχές και της ηφαιστειακής του δραστηριότητας το Τάαλ έχει χαρακτηριστεί ως ηφαίστειο Δεκαετίας και παρακολουθείται ώστε να προληφθεί κάποια φυσική καταστροφή. 

Το Τάαλ είναι σύνθετο και αποτελείται από μια μεγάλη καλντέρα η οποία έχει γεμίσει εν μέρει με νερό και σχηματίζει τη λίμνη Τάαλ, την τρίτη μεγαλύτερη της χώρας. Κοντά στο κέντρο της λίμνης βρίσκεται ένα νησί γνωστό ως **Βολκέινο Άιλαντ** (Volcano Island), όπου λαμβάνουν χώρα οι πρόσφατες εκρήξεις του ηφαιστείου. Σε αντίθεση με το Μαγιόν, το Τάαλ δεν έχει μεγάλο ύψος. Το μέγιστο ύψος του είναι 311 μέτρα. Το Τάαλ είναι από τα πιο ενεργά ηφαίστεια των Φιλιππίνων, με 33 εκρήξεις να έχουν καταγραφεί από το 1572 μέχρι το 1977.

Στις 28 Σεπτεμβρίου του 1965, σημειώθηκε έκρηξη του ηφαιστείου ύστερα από δεκαετίες ηρεμίας. Η λάβα και η ηφαιστειακή τέφρα κάλυψαν μέσα σε λίγες ώρες τις εύφορες πλαγιές του όρους, πνίγοντας τα σπίτια των 2.000 κατοίκων του. Οι περισσότεροι πρόλαβαν να απομακρυνθούν εγκαίρως, αλλά δεκάδες χάθηκαν στα νερά της λίμνης Ταάλ, όταν οι θύελλες και οι τρικυμίες που προκάλεσε η γεωλογική αναταραχή καταπόντισαν τα πλεούμενα, με τα οποία επιχείρησαν να περάσουν στην απέναντι στεριά.

Στις 12 Ιανουαρίου 2020 άρχισε νέα έκρηξη του ηφαιστείου, με τη δημιουργία εκρηκτικών στηλών τέφρας. Την επόμενη ημέρα παρατηρήθηκε εκροή λάβας. Η έκρηξη οδήγησε σε εκκένωση του νησιού, καθώς και των πέριξ ακτών της λίμνης λόγω φόβου για τσουνάμι, με τις αρχές να απομακρύνουν 44.000 ανθρώπους. Λόγω της έκρηξης ακυρώθηκαν εκατοντάδες πτήσεις που κατευθύνονταν στη Μανίλα ,έκλεισαν τα σχολεία , οι κυβερνητικές υπηρεσίες και το χρηματιστήριο της Μανίλα.

## Παραπομπές


Κατηγορία:Ηφαίστεια των Φιλιππίνων
The Way I Am (βιβλίο)

Το ***The Way I Am*** είναι μια αυτοβιογραφία από τον Αμερικανό ράπερ Eminem, που εκδόθηκε στις 21 Οκτωβρίου 2008. Γράφτηκε σε συνεργασία με τον δημοσιογράφο Sacha Jenkins και δημοσιεύτηκε από τον εκδοτικό οίκο Dutton.

Είναι μια συλλογή από προσωπικές ιστορίες, αντανακλάσεις, φωτογραφίες, αυθεντικές εικονογραφήσεις και χειρόγραφους στίχους του Eminem. Περιγράφει τα προβλήματα και τους αγώνες του με τη φτώχεια, τα ναρκωτικά, τη φήμη, την (ερωτική) απογοήτευση,το θάνατο του καλύτερού του φίλου, Proof, την οικογένεια και την κατάθλιψη, μαζί με ιστορίες για την άνοδό του στη δόξα και σχόλια σχετικά με παλαιότερες αντιπαραθέσεις που είχε.

Το βιβλίο παρουσιάζεται με φωτογραφίες από τη ζωή του Eminem που δεν είχαν εκδοθεί ποτέ στο παρελθόν. Έχει, επίσης, πρωτότυπα σχέδια, ανέκδοτα ως τότε χαρτιά με στίχους, και άλλα σπάνια αναμνηστικά.

Ο τίτλος της αυτοβιογραφίας προέρχεται απο το τραγούδι με στο ίδιο όνομα.

## Υποσημειώσεις


Κατηγορία:Eminem
Κατηγορία:Μουσικές αυτοβιογραφίες
Δημόσια οικονομία

Η **Δημόσια Οικονομία** είναι μία από τις τρεις βασικές Οικονομικές Επιστήμες

## Γενικά
Κύριο αντικείμενο έρευνας και μελέτης αυτής είναι ο τρόπος με τον οποίο το κράτος καθώς και λοιποί δημόσιοι οργανισμοί ή οργανισμοί τοπικής αυτοδιοίκησης (Δήμοι, κοινότητες, κ.λπ.) αντλούν τους οικονομικούς πόρους με τους οποίους μπορούν να εκπληρώσουν τον προορισμό τους, καθώς επίσης και τον τρόπο της σύνταξης του προϋπολογισμού και του απολογισμού τους. Συνεπώς αφορά το σύνολο των "οικονομικών ενεργειών" που αποβλέπουν πρώτιστα στην εξυπηρέτηση των αναγκών του Δημοσίου, δηλαδή της πολιτείας, θεωρούμενος ως οικονομικός οργανισμός. Λέγοντας οικονομικές ενέργειες μιας Πολιτείας θεωρούνται τα διάφορα φορολογικά συστήματα, η οικονομική οργάνωση, οι παρεμβατισμοί, διάφορες απαλλαγές κ.λπ.

## Διάκριση
Η Δημόσια οικονομία, όπως επίσης και η Πολιτική οικονομία, διακρίνεται σε τρεις επιμέρους κλάδους, οι οποίοι είναι:
# η δημόσια θεωρητική οικονομία
# η δημόσια εφαρμοσμένη οικονομία και
# η ιστορία της δημόσιας οικονομίας, καλούμενη και δημοσιονομική ιστορία.

## Σημειώσεις
* Η Δημόσια οικονομία διέπεται από το εσωτερικό δίκαιο της κάθε χώρας όπου και χαρακτηρίζεται Δημοσιονομικό δίκαιο.

## Πηγές
* Ι. Μ. Παπαθανασίου, *Μνημόνιο Πολιτικής Οικονομίας*, Αθήναι 1973, σελ. 8.
* *Εγκυκλοπαίδεια Πάπυρος Larousse Britannica*, τομ. 20ος, σελ. 215.


Κατηγορία:Οικονομικά
SK

Η συντομογραφία λατινικών χαρακτήρων **SK** ή **Sk** ή **sk** μπορεί να αναφέρεται:

## Γεωγραφικοί προσδιορισμοί
*Στη Σλοβακία, χώρα της Ευρώπης, κατά ISO 3166-2
**Στον .sk top-level domain κωδικό για τη Σλοβακία στο διαδίκτυο.
*Στη Νότια Κορέα (**S**outh **K**orea)
*Στο Σασκάτσουαν, επαρχία του Καναδά, ως ταχυδρομικός κωδικός
*Στο Σικκίμ, ομόσπονδη πολιτεία της Ινδίας

## Άλλες χρήσεις
*Στην Κορόνα Σλοβακίας, παλαιό νόμισμα της Σλοβακίας ως **Sk**
*Στη Σλοβακική γλώσσα.
*Στις Σκανδιναβικές αερογραμμές κατά IATA.
Γιόχαν Φρίντριχ Έμπερλαϊν

[thumb|right|250px|Προσωποποίηση της Ευρώπης. 1746-47, Μουσείο Πορσελάνης Μάισνερ στο [Schloss Lustheim]]
Ο **Γιόχαν Φρίντριχ Έμπερλαϊν** (γερμ.:*Johann Friedrich Eberlein*, 1695-1749) υπήρξε Γερμανός γλύπτης και πλάστης που εργάστηκε με πορσελάνη και δημιούργησε πολλά και φημισμένα καλλιτεχνήματα

## Βιογραφία
Γεννήθηκε το 1695 στη Δρέσδη. Εργάστηκε από το 1735 ως γλύπτης και πλάστης στην βιοτεχνία πορσελάνης Μάισσεν  (Porzellanmanufaktur Meißen). Μαζί με τους Γιόχαν Γιόαχιμ Κέντλερ και Γιόχαν Γκότλιμπ Έντερ δημιούργησε από το 1737 ως το 1742 το περίφημο σερβίτσιο του κύκνου που είχε περισσότερες από 2.200 πορσελάνες. Ο Έμπερλαϊν εμπνεύστηκε τα έργα του από την κλασική μυθολογία και ερμήνευσε τις θεότητες της αρχαιότητας σε στυλ μπαρόκ. Τα έργα του σήμερα αξίζουν εκατομμύρια.

Απεβίωσε στις 20 Ιουλίου 1749 στο Μάισσεν.

## Παραπομπές


## Πηγές
* Ulrich Pietsch (Hrsg.): *Schwanenservice*. Berlin: Edition Leipzig, 2000, ISBN 3-361-00517-5.

## Εξωτερικοί σύνδεσμοι
* 

Κατηγορία:Γερμανοί γλύπτες
Αθρογγαίος

Ο **Αθρογγαίος** ή **Αθρογγαίος ο ποιμήν**, ήταν ένας επίδοξος διεκδικητής της βασιλείας ο όποιος έδρασε στην  Ιουδαία  ύστερα από τον θάνατο του Ηρώδη του Μεγάλου .
## Η εμφάνιση του Αθρογγαίου
Ο Αθρογγαίος, ένας βοσκός που διέθετε θάρρος και σωματική δύναμη, μαζί με  τα  υπόλοιπα τέσσερα αδέλφια του επαναστάτησε εναντίον της κεντρικής εξουσίας ύστερα από τον θάνατο του Ηρώδη του Μεγάλου (4 π.Χ.), εκμεταλλευόμενος το κενό εξουσίας που δημιουργήθηκε στην περιοχή .

Ο Αθρογγαίος ανακηρύχθηκε βασιλιάς και μοίρασε στους οπαδούς του στρατιωτικά και πολιτικά αξιώματα (τους ονόμασε *στρατηγούς* και *σατράπες*). Εμφανίζονταν φορώντας διάδημα και ο ίδιος ασχολούνταν με εκλεπτυσμένες υποθέσεις  ενώ οι οπαδοί του σχημάτιζαν λόχους και εξαπέλυαν επιδρομές .
## Η δράση των οπαδών του Αθρογγαίου
Οι επιδρομές των οπαδών του Αθρογγαίου εξαπλώθηκαν σε όλη την Ιουδαία. Βασικός του στόχος ήταν οι Ρωμαίοι  και οι εκπρόσωποι της βασιλικής εξουσίας τους οποίους σκότωναν ενώ όσους Ιουδαίους έπιαναν αιχμάλωτους τους απελευθέρωναν προκειμένου να κερδίσουν την εύνοια τους  .

Σε μια από αυτές τις επιδρομές επιτέθηκαν σε ένα ρωμαϊκό απόσπασμα που μετέφερε τρόφιμα στην περιοχή της Αμμαούντας (Εμμαούς) σκοτώνοντας τον εκατόνταρχο Άρειο που ήταν  επικεφαλής και σαράντα στρατιώτες. Το απόσπασμα θα εξοντώνονταν ολοκληρωτικά αν δεν έσπευδε σε βοήθεια των στρατιωτών ο διοικητής του ρωμαϊκού πεζικού στην περιοχή Γράτος με μια μονάδα 3.000 στρατιωτών από την Σεβαστή (πρώην Σαμάρεια) .
## Η αντίδραση των ιουδαϊκών και των ρωμαϊκών αρχών
Η δράση του Αθρογγαίου και των αδελφών του κράτησε περίπου  δυο χρόνια . Οι τρεις  αδελφοί  του Αθρογγαίου  συνελήφθησαν (ένας από τον εθνάρχη Αρχέλαο,  ένας από τον Γράτο και ένας από τον πρώην σύμβουλο του Ηρώδη του Μεγάλου, Πτολεμαίο) και ο τέταρτος παραδόθηκε με την θέλησή του στον Αρχέλαο, η τύχη όμως του ιδίου του Αθρογγαίου είναι άγνωστη .

## Παραπομπές


## Πηγές
 
* LIVIUS Articles on Ancient History . *[http://www.livius.org/men-mh/messiah/messianic_claimants03.html  Athronges, the shepherd (4 BCE)]*
* Ιώσηπος* Ιστορία του Ιουδαϊκού πολέμου προς Ρωμαίους. Αρχαία Ελληνική Γραμματεία «Οι ΄Ελληνες» * Κάκτος 1997

Κατηγορία:Ιουδαίοι
Κατηγορία:Βοσκοί
Αυτοκινητόδρομοι στην Τουρκία

thumb|350px|Οι αυτοκινητόδρομοι στην Τουρκία.
thumb|350px|Οι αυτοκινητόδρομοι στην Τουρκία.
Η Τουρκία έχει ένα εκτενές δίκτυο αυτοκινητοδρόμων. Συνολικά το δίκτυο αποτελείται από 2.036 χιλιόμετρα αυτοκινητοδρόμων. Συνήθως οι περισσοτέροι αυτοκινητόδρομοι αποτελούνται από 6 λωρίδες, 3 ανα κατεύθυνση, ενώ κοντά στα μεγάλα αστικά κέντρα, όπως Κωνσταντινούπολη και Άγκυρα, φτάνουν και τις 8 λωρίδες, 4 ανα κατεύθυνση. Το όριο ταχύτητας στους τούρκικους αυτοκινητοδρόμους είναι 120 km/h. Ο πρώτος αυτοκινητόδρομος κατασκευάστηκε το 1989.

## Αρίθμηση
thumb|250px|Το σήμα των αυτοκινητοδρόμων στην Τουρκία.
Η αρίθμηση στους τούρκικους αυτοκινητοδρόμους είναι τοπική. Όλοι έχουν το πρόθεμα "Ο" (Ότογιολ είναι στα τούρκικα ο αυτοκινητόδρομος). Συγκεκριμένα οι αρίθμη είναι:

***Ο1-Ο9**: Διαμέρισμα Μαρμαρά
***Ο20-Ο29**: Κεντρική Ανατολία
***Ο30-Ο31**: Διαμέρισμα Αιγαίου (Τουρκία)
***Ο50-Ο59**: Νοτιοανατολική Ανατολία

## Κατάλογος Αυτοκινητοδρόμων

## Πηγές
* Αυτοκινητόδρομοι στην Τουρκία


Κατηγορία:Κατάλογοι δρόμων
Εθνική Οδός 13 (Ελλάδα)

Η **Εθνική Οδός 13 (ΕΟ13)** είναι εθνική οδός της Βόρειας Ελλάδας. Συνδέει την Κατερίνη με το Μικρό Ελευθεροχώρι, 8 χιλιόμετρα βόρεια από την Ελασσόνα. Είναι αμφίδρομος με 1 λωρίδα ανά κατεύθυνση. Το 2010, λόγω των κατολισθήσεων στην κοιλάδα των Τεμπών, χρησιμοποιήθηκε ως παρακαμπτήρια οδός του Αυτοκινητοδρόμου 1.

## Διαδρομή
Η Εθνική Οδός διασχίζει τις ακόλουθες περιοχές:
* Κατερίνη
* Μοσχοχώρι
* Κάτω Μηλιά
* Καλλιθέα Ελασσόνος

13
Εθνική Οδός 14 (Ελλάδα)

Η **Εθνική Οδός 14 (ΕΟ14)** είναι εθνική οδός στην περιφέρεια Ανατολικής Μακεδονίας και Θράκης. Συνδέει την πόλη της Δράμας με την Ξάνθη, ενώνοντας τους αντίστοιχους νομούς, μέσω Παρανεστίου και Σταυρούπολης.

14
Εθνική Οδός 17 (Ελλάδα)

Η **Εθνική Οδός 17 (ΕΟ17)** είναι εθνική οδός στην Ήπειρο. Συνδέει τα Ιωάννινα με τη Δωδώνη.

## Κατάλογος Κόμβων

Κατηγορία:Εθνικές Οδοί της Ελλάδας
Εθνική Οδός 22 (Ελλάδα)

Η **Εθνική Οδός 22 (ΕΟ22)** είναι εθνική οδός στην Ήπειρο. Συνδέει τα Ιωάννινα με τα ελληνοαλβανικά σύνορα στο Δελβινάκι.

Κατηγορία:Εθνικές Οδοί της Ελλάδας
Εθνική Οδός 26 (Ελλάδα)

Η **Εθνική Οδός 26 (ΕΟ26)** είναι εθνική οδός στη Δυτική Μακεδονία και στη Θεσσαλία. Συνδέει την Ελασσόνα με την Εθνική Οδό 15 κοντά στα Γρεβενά και στην Καλαμπάκα, διασχίζοντας την πόλη της Δεσκάτης.

26
Εθνική Οδός 20 (Ελλάδα)

Η **Εθνική Οδός 20 (ΕΟ20)** (Φ.Ε.Κ.30Β/19-01-1996)είναι εθνική οδός (δευτερεύουσα Ε.Ο.)στη Δυτική Μακεδονία και την Ήπειρο. Συνδέει την Κοζάνη με τα Γιάννενα. Παλιότερα η συγκεκριμένη εθνική οδός ήταν γνωστή ως το *πέρασμα του [[Πεντάλοφος Κοζάνης|Πενταλόφου]].* Στο μεγαλύτερο μέρος της είναι τμήμα της Ευρωπαϊκής Οδού 853. Παλαιότερα ήταν η πιο γρήγορη σύνδεση των Ιωαννίνων και της Βόρειας Ελλάδας ενώ λειτουργούσε και ως η κύρια είσοδος της πόλης. Πλέον ο δρόμος έχει μικρή κίνηση λόγω της κατασκευής της Εγνατίας Οδού. 

Ο δρόμος ξεκινάει από το κέντρο της Κοζάνης, διασχίζει ολόκληρη την βόρεια Πίνδο και αφού περάσει τη Σιάτιστα και τη Νεάπολη φτάνει στην πόλη της Κόνιτσας. Από εκεί συνεχίζει για το Δελβινάκι και από εκεί κατεβαίνει και φτάνει στην πόλη των Ιωαννίνων. Η διαδρομή από τη Νεάπολη μέχρι τη Σιάτιστα είναι κοινή με την Εθνική Οδό 15. Επίσης ο δρόμος έχει δύο δευτερεύουσες εθνικές οδούς:
*36px **[[Εθνική Οδός 22 (Ελλάδα)|Εθνική Οδός 22]]:** Η εθνική οδός η οποία συνδέει την Εθνική οδό 20 με τα ελληνοαλβανικά σύνορα στο Δελβινάκι.
*36px **[[Εθνική Οδός 17 (Ελλάδα)|Εθνική Οδός 17]]:** Η εθνική οδός η οποία συνδέει την πόλη των Ιωαννίνων με την Δωδώνη.

## Διαδρομή
Η Εθνική Οδός 20 περνά από τις ακόλουθες περιοχές:
* Ιωάννινα
* Εκάλη
* Καλπάκι
* Πυρσόγιαννη
* Επταχώρι
* Πεντάλοφος
* Τσοτύλι
* Νεάπολη
* Σιάτιστα
* Ξηρόλιμνη
* Βατερό
* Κοζάνη

20
Εθνική Οδός 15 (Ελλάδα)

Η **Εθνική Οδός 15 (ΕΟ15)** είναι εθνική οδός στη Δυτική Μακεδονία. Συνδέει τα ελληνοαλβανικά σύνορα από το χωριό του Αγίου Γερμανού με την Εθνική Οδό 6 κοντά στην Καλαμπάκα. Κατά τη διάρκεια της διαδρομής της περνάει από τις πόλεις των Γρεβενών, της Σιάτιστας και της Καστοριάς. Σχεδόν σε όλο της το μήκος έχει αντικατασταθεί από την Εγνατία Οδό και τον Αυτοκινητόδρομο 29 και μελλοντικά από την Οδό Κεντρικής Ελλάδας (Ε65) στο τμήμα Καλαμπάκα - Γρεβενά.
[καθόλου|μικρογραφία|Η Εθνική Οδός 15 κοντά στα [Γρεβενά. Πάνω υπάρχει γέφυρα της Εγνατίας Οδού.]]


## Δείτε επίσης
*Εγνατία Οδός
*Αυτοκινητόδρομος 29 (Ελλάδα)

## Παραπομπές


15
Σίμων ο Περαΐτης

Ο  **Σίμων ο  Περαΐτης** ήταν δούλος του Ηρώδη του Μεγάλου  που διεκδίκησε το βασιλικό αξίωμα ύστερα από τον θάνατο του Ιουδαίου βασιλιά το 4 π.Χ.

## Ο Σίμων ανακηρύσσεται  βασιλιάς
Ο Σίμων ανακηρύχτηκε βασιλιάς και φόρεσε βασιλικό διάδημα. Συγκέντρωσε δυνάμεις ενόπλων και  άρχισε τις επιδρομές. Σε μία από αυτές τις επιδρομές έκαψε τα βασιλικά ανάκτορα στην Ιεριχώ, ενώ μια άλλη  ομάδα Περαϊτών έκαψε τα βασιλικά ανάκτορα που βρίσκονταν στην πόλη Βηθαραμίν στην Περαία κοντά στον ποταμό Ιορδάνη.

## Το τέλος του Σίμωνα
Ο  Γράτος  επικεφαλής του ρωμαϊκού  πεζικού  στην περιοχή μαζί με μια μονάδα τοξοτών από την Τραχωνίτιδα και ένα επίλεκτο απόσπασμα στρατιωτών από την Σεβαστή (πρώην Σαμάρεια ) καταδίωξε τον Σίμωνα και τον νίκησε σε μάχη όπου σκοτώθηκαν πολλοί από τους Περαΐτες οπαδούς του.

Ο Σίμων ύστερα από την ήττα του προσπάθησε να διαφύγει ο  Γράτος όμως τον πρόφτασε σε ένα στενό φαράγγι και στην μονομαχία που ακολούθησε του έκοψε το κεφάλι.

## Παραπομπές

## Πηγές
 
* LIVIUS Articles on Ancient History . *[http://www.livius.org/men-mh/messiah/messianic_claimants02.html     Simon of Peraea (4 BCE) ]*
* Ιώσηπος* Ιστορία του Ιουδαϊκού πολέμου προς Ρωμαίους. Αρχαία Ελληνική Γραμματεία «Οι ΄Ελληνες»   Κάκτος* 1997
* *[http://penelope.uchicago.edu/Thayer/E/Roman/Texts/Tacitus/Histories/5A*.html     The Histories of  Tacitus  of the Loeb Classical Library edition of Tacitus, 1931. Βοοκ V]*
* Библиотека Руслана Хазарзара.*[http://khazarzar.skeptik.net/books/flavius/aj/gr/index.htm *Φλαυίου Ἰωσήπου  ἱστοριῶν τῆς  Ἰουδαικῆς ἀρχαιολογίας. Josephus Flavius.Antiquitas Judaeorum. Graece (ed. B. Niese).Flavius Josephus. Flavii Iosephi opera. B. Niese.Berlin. Weidmann. 1892 Liber XVII*]*

Κατηγορία:Ιουδαίοι
Ποινικό Τάγμα 999

Το ***Ποινικό Τάγμα 999*** ή ***Πειθαρχικό Τάγμα 999*** () είναι αντιπολεμική ταινία του γερμανικού μεταπολεμικού κινηματογράφου (1960). Το σενάριο είναι βασισμένο στο ομώνυμο βιβλίο του Χάιντς Κονζάλικ, με θέμα την 999 Πειθαρχική Μεραρχία (*Bewährungstruppe 999*, *Strafdivision 999* -συχνά αναφέρεται ως τάγμα, *Strafbataillon 999*) της Βέρμαχτ.

## Πλοκή
Η ταινία αναπτύσσει την μοίρα τεσσάρων στρατιωτών που καταδικάστηκαν να υπηρετήσουν στο Ποινικό Τάγμα 999. Ο Σβάινεκε είναι ξεροκέφαλος ο Ούλριχ είναι κουμουνιστής, ο συνταγματάρχης φον Μπάρτλιτς επειδή αρνήθηκε να θυσιάσει τους στρατιώτες του σε επίθεση θανάτου, ένας άλλος επειδή δεν επέστρεψε εγκαίρως από την άδειά του, ο γιατρός Ντίοτσμαν επειδή έκανε πειράματα στον εαυτό του για να βρει αντίδοτο εναντίον των χημικών αερίων. Η ζωή τους στον στρατώνα είναι σκέτο μαρτύριο. Στο πεδίο της μάχης θα σκοτωθούν όλοι. Μόνος που θα επιζήσει θα είναι ο δειλός αρχιλοχίας Κρουλ, ο οποίος και θα παρασημοφορηθεί για ανδρεία.

## Ιστορικό υπόβαθρο
Η «Πειθαρχική Μεραρχία 999» ήταν απάνθρωπος στρατιωτικός θεσμός. Στη μονάδα αυτή καλούνταν να υπηρετήσουν όσοι Γερμανοί στρατιώτες είχαν περιπέσει σε απαξίωση, για ηθικούς, ποινικούς ή άλλους λόγους. Δεν τους επιτρεπόταν να υπηρετήσουν στον κανονικό στρατό, αλλά τους επιβαλλόταν αναγκαστική θητεία υπό τις πιο αντίξοες συνθήκες, και έπαιρναν μέρος στις πιο αδιέξοδες επιχειρήσεις, με μόνη ελπίδα να επιζήσουν και να αποκατασταθεί η τιμή τους με ηρωισμό. Οι περισσότεροι έπεσαν στο πεδίο της μάχης μη έχοντας την παραμικρή διαφορετική επιλογή.

## Παραπομπές


## Εξωτερικοί σύνδεσμοι
* 
* παρουσίαση της ταινίας

Κατηγορία:Ταινίες του 1960
Κατηγορία:Γερμανικές ταινίες
Κατηγορία:Γερμανικές πολεμικές ταινίες
Κατηγορία:Γερμανόφωνες ταινίες